
 11.6.2011
 BG
 Официален вестник на Европейския съюз
 L 153/187
 РЕГЛАМЕНТ ЗА ИЗПЪЛНЕНИЕ (ЕС) No 541/2011 НА КОМИСИЯТА
 от 1 юни 2011 година
 за изменение на Регламент за изпълнение (ЕС) No 540/2011 за прилагане на Регламент (ЕО) No 1107/2009 на Европейския парламент и на Съвета по отношение на списъка на одобрените активни вещества
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 78, параграф 2 от него,
 като има предвид, че:
 (1)
 Целесъобразно е активните вещества, които се считат за одобрени съгласно Регламент (ЕО) No 1107/2009, и активните вещества, които са одобрени съгласно посочения регламент, да бъдат изброени в отделни части от приложението към Регламент за изпълнение (ЕС) No 540/2011 (2).
 (2)
 Поради това Регламент (ЕС) No 540/2011 следва да бъде съответно изменен.
 (3)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕС) No 540/2011 се изменя, както следва:
 (1)
 Член 1 се заменя със следния текст:
 „Член 1
 Активните вещества, включени в част А от приложението, се считат за одобрени съгласно Регламент (ЕО) No 1107/2009.
 Активните вещества, които са одобрени съгласно Регламент (ЕО) No 1107/2009, са включени в част Б от приложението.“
 (2)
 Приложението към Регламент (ЕС) No 540/2011 се изменя в съответствие с приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Той се прилага от 14 юни 2011 г.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 1 юни 2011 година.
 За Комисията
 Председател
 José Manuel BARROSO
 (1) ОВ L 309, 24.11.2009 г., стр. 1.
 (2) Виж страница 1 от настоящия брой на Официален вестник.
 ПРИЛОЖЕНИЕ
 Приложението към Регламент (ЕС) No 540/2011 се изменя, както следва:
 (1)
 В заглавието на приложението думите „АКТИВНИ ВЕЩЕСТВА, ОДОБРЕНИ ЗА УПОТРЕБА В ПРОДУКТИ ЗА РАСТИТЕЛНА ЗАЩИТА“ се заменят със следния текст:
 (2)
 Думите „Общи разпоредби, приложими за всички вещества, изредени в настоящото приложение:“ се заменят с „Общи разпоредби, приложими за всички вещества, изредени в настоящата част:“
 (3)
 Добавя се следната част Б:
 „ЧАСТ Б
 Активни вещества, одобрени съгласно Регламент (ЕО) No 1107/2009
 Общи разпоредби, приложими за всички вещества, изредени в настоящата част:
 —
 за прилагането на единните принципи, упоменати в член 29, параграф 6 от Регламент (ЕО) No 1107/2009, във връзка с всяко от веществата, се вземат предвид заключенията в доклада за преглед на съответното вещество, и по-специално допълнения I и II към него;
 —
 държавите-членки следва да осигурят достъп до всички доклади за преглед (освен в случаите на поверителна информация по смисъла на член 63 от Регламент (ЕО) No 1107/2009) за справка на която и да е от заинтересованите страни или